recursal/SuperWikiNEXT-32B huggingface dataset:
**இந்தியன் ஏர்லைன்சு விமானம் 440** (*Indian Airlines Flight 440*) 1973 மே 31 அன்று 65 பேருடன் பாலம் விமான நிலையத்தை அண்மித்த போது விபத்துக்குள்ளாகியதில் அதில் பயணம் செய்த 48 பேர் உயிரிழந்தனர்.

விபத்து
-------

440 விமானம் தமிழ்நாடு, சென்னையில் இருந்து புதுதில்லி நோக்கிச் சென்ற வழமையான பயணிகள் விமானம் ஆகும். போயிங் 737 ரகத்தைச் சேர்ந்த இவ்விமானம் *சாரங்கா* எனப் பெயரிடப்பட்டிருந்தது. 1973 மே 31 இல் மாலை 7:15 மணிக்குப் புறப்பட்ட இவ்விமானம் புதுதில்லி பாலம் விமான நிலையத்தை இரவு 9:50 மணியளவில் அண்மித்த போது, அப்பகுதியில் நிலவிய புயல்மழை காரணமாக, விமான நிலையத்தில் இருந்து மூன்று மைல் தொலைவில் விமானம் உயர் அழுத்தக் கம்பிகளுடன் மோதி இரண்டாகப் பிளந்து தீப்பிடித்தது. விமானப் பணியாளர்கள் உட்பட 65 பேர் இவ்விமானத்தில் சென்றனர். இவர்களில் 48 பேர் உடல் கருகி உயிரிழந்தனர். விமானத்தில் முன் பக்கத்தில் பயணம் செய்த சிலர் உயிர் தப்பினர்.

இறந்தவர்களில் தமிழ்நாட்டைச் சேர்ந்த இந்திய நடுவண் அமைச்சர் மோகன் குமாரமங்கலம், இந்தியக் கம்யூனிஸ்டுக் கட்சித் தலைவரும், கோயம்புத்தூர் மக்களவைத் தொகுதி உறுப்பினருமான கே. பாலதண்டாயுதம் உட்பட அமெரிக்காவைச் சேர்ந்த நால்வர், ஐக்கிய இராச்சியத்தைச் சேர்ந்த மூவர், யெமனை சேர்ந்த ஒருவரும் அடங்குவர். மூன்று அமெரிக்கர்களும், இரண்டு சப்பானியர்களும் உயிர் பிழைத்தவர்களில் அடங்குவர். ஏழு பணியாளர்களில் ஐவர் உயிரிழந்தனர்.

இந்தியன் ஏர்லைன்சு விமானம் 440 விபத்தை ஆராய்ந்த நிபுணர் குழு விமானத்தை வானூர்தி இறங்கும் பாதைக்குக் கீழே ஓட விட்ட விமான ஓட்டிகளின் தவறே விபத்துக்குக் காரணம் எனக் கண்டறிந்தது.

மேற்கோள்கள்
-----------

1. ↑  "Aircraft accident Boeing 737-2A8 VT-EAM Delhi-Indira Gandhi International Airport". 2013-06-20 அன்று மூலம் பரணிடப்பட்டது. 2016-02-17 அன்று பார்க்கப்பட்டது.
2. ↑  "Airline crash in New Delhi." *United Press International* (UPI) at *Lodi News-Sentinel*. Friday June 1, 1973. p. 8 (கூகிள் செய்திகள் p. 5/16), Retrieved on October 28, 2014.
3. 1 2 3  "Indian crash site probed by crews." *அசோசியேட்டட் பிரெசு* (AP) at the *Spokane Daily Chronicle*. Friday June 1, 1973. p. 11. Retrieved from கூகிள் செய்திகள் (63/72) on November 28, 2014.
4. ↑  மு. நித்தியானந்தன் (14 பெப்ரவரி 2015). "கோகிலம் சுப்பையாவின் எழுத்தும் வாழ்வும்". *வீரகேசரி (நாளிதழ்)*.
5. ↑  "Indian Airlines Flight 440 at Airdisaster.com". 2015-03-21 அன்று மூலம் பரணிடப்பட்டது. 2016-02-17 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* Indian Airlines Flight 440 at Planecrashinfo.com
**கே. ஆர். ராமசாமி** (ஏப்ரல் 14, 1914 - ஆகத்து 5, 1971) தமிழ் நாடக மற்றும் திரைப்பட நடிகரும், பாடகரும் ஆவார். *நடிப்பிசைப் புலவர்* என்றழைக்கப்பட்டவர். 1935 முதல் 1969 வரை திரைப்படங்களில் நடித்தவர். கதாநாயகனாகப் பல படங்களில் நடித்திருக்கிறார். அறிஞர் அண்ணாவின் வேலைக்காரி திரைப்படம் இவருக்குப் பெரும் புகழைத் தேடித் தந்தது.

வாழ்க்கைச் சுருக்கம்
--------------------

தமிழ்நாடு கும்பகோணத்தைப் பிறப்பிடமாகக் கொண்ட ராமசாமியின் கலை வாழ்க்கை மதுரை ஒரிஜினல் பாய்ஸ் கம்பனியில் ஆரம்பமானது. தனது ஆறாவது வயதிலேயே நாடக மேடையில் ஏறினார். தனது பதின்மூன்றாவது வயதில் டி. கே. எஸ். சகோதரர்களின் ஸ்ரீ பால சண்முகானந்த சபையில் இணைந்து கொண்டார். எட்டாண்டு காலம் இதே கம்பனியில் பணியாற்றினார். அப்போது *மேனகா* என்ற தங்களது நாடகத்தை டி.கே.எஸ் சகோதரர்கள் மேனகா என்ற அதே பெயரில் திரைப்படமாக எடுத்தார்கள். 1935 ஆம் ஆண்டில் வெளிவந்த இந்தப் படத்தில் பைத்தியக்காரனாக கே.ஆர்.ராமசாமி நடித்தார். இதுவே இவரது முதலாவது படமும் தமிழில் வெளிவந்த முதலாவது சமூகப்படமும் ஆகும். 

இதன் பின்னர் சண்முகம் சகோதரர்களின் குமாஸ்தாவின் பெண் (1941) படத்தில் "சினிமா இயக்குநர் வி.பி.வார்" என்ற நகைச்சுவை வேடத்தில் நடித்தார். ராமசாமியை முதன் முதலாகக் கதாநாயகனாக்கியது பூம்பாவை (1944). இவருடன் யூ. ஆர். ஜீவரத்தினம் இணைந்து நடித்தார்.

கலைவாணர் என்.எஸ்.கிருஷ்ணனின் என்.எஸ்.கே நாடகக் குழுவில் இணைந்தார். என்.எஸ்.கிருஷ்ணன் சிறை செல்ல நேர்ந்த பிறகு, அவரது நாடக சபையில் இருந்து விலகி கலைவாணர் பெயரிலேயே கிருஷ்ணன் நாடக சபாவை ஜூலை 17, 1946 இல் தொடங்கினார். திராவிட இயக்கத்தோடு, குறிப்பாக அறிஞர் அண்ணாவோடு மிகுந்த ஈடுபாடு கொண்டிருந்தார். சொந்தத்தில் ராமசாமி நாடகக் குழுவைத் தொடங்கியதும், இக்குழுவிற்காகவே அண்ணா வேலைக்காரி, ஓர் இரவு ஆகிய நாடகங்களை எழுதிக் கொடுத்தார்.

தெய்வ நீதி (1947), கங்கணம் (1947), பில்ஹணா ஆகிய படங்களில் நடித்தார். கிருஷ்ண பக்தியில் துணை நடிகராக நடித்தார்.

ராமசாமிக்கு பெரும்புகழைத் தேடித்தந்த படம் வேலைக்காரி. இது 1949 இல் வெளிவந்தது. இதனைத்தொடர்ந்து 1950 இல் விஜயகுமாரியில் டி. ஆர். ராஜகுமாரியுடன் சேர்ந்து நடித்தார். அண்ணாவின் ஓர் இரவு (1951) திரைப்படமும் இவருக்குப் புகழைத் தேடித்தந்தது.

எதையும் தாங்கும் இதயம் திரைப்படத்தில் எஸ். ஜானகியுடன் இணைந்து *உள்ளம் தேடாதே என்று சொல்லுதே* என்ற பிரபலமான பாடலைப் பாடினார்.

பிற்காலம்
---------

பின்னாட்களில் நாடோடி (1966), அரச கட்டளை (1967), நம் நாடு (1969) போன்ற படங்களில் கௌரவ நடிகராக ராமசாமி நடித்தார். திரையுலகில் பல துறைகளிலும் தன்னை நிலை நிறுத்திப் புகழ்பெற்ற கே. ஆர். ராமசாமி ஆகஸ்ட் 1971 இல் மறைந்தார்.

நடித்த திரைப்படங்களின் பட்டியல்
-------------------------------

1. பூம்பாவை (1944)
2. தெய்வ நீதி (1947)
3. கங்கணம் (1947)
4. கிருஷ்ண பக்தி (1949)
5. வேலைக்காரி (1949)
6. விஜயகுமாரி (1950)
7. காஞ்சனா (1952)
8. துளி விசம் (1954)
9. சுகம் எங்கே (1954)
10. சொர்க்க வாசல் (1954)
11. மேனகா (1955)
12. நீதிபதி (1955)
13. சதாரம் (1956)
14. அவன் அமரன் (1958)
15. கன்னியின் சபதம் (1958)
16. தலை கொடுத்தான் தம்பி (1959)
17. செந்தாமரை (1962)
18. எதையும் தாங்கும் இதயம் (1962)

உசாத்துணை
---------

* வானொலி மஞ்சரி, ஜனவரி 1999, கொழும்பு
* பேசும்படம், மார்ச் 1949, சென்னை
* பேசும்படம், மே 51, சென்னை
* திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்

வெளியிணைப்புகள்
---------------

* *The man who started the trend*
ஒரு ஐரோப்பிய விடுதியின் நீச்சல் குளத்தில் நிழற் பந்துகள்
இவான்கோ நீர்த்தேக்கத்தில் நிழற் பந்துகள்
**நிழற் பந்துகள்** (*shade balls*) நீர்த்தேக்கத்தில் உள்ள தண்ணீர் ஆவியாதலைக் குறைப்பதற்குப் பயன்படும் கருப்பு நிறத்திலான நெகிழிப் பந்து ஆகும்.

விமான நிலையத்தில் உள்ள நீர்த்திட்டுகளை நோக்கிப் பறவைகள் கவரப்பட்டு விபத்து ஏற்பட்டு விடாமல் இருப்பதற்கும் பயன்படுவதால் இவற்றைப் **பறவைப் பந்துகள்** என்றும் அழைப்பர்.

உருவாக்க முறை
=============

உயர்தர பாலி எத்திலீனுடன் கார்பன் அடங்கிய கருப்பு நிறம் சேர்த்து நிழற் பந்துகள் உருவாக்கப்படுகின்றன. கார்பன் சேர்ப்பதன் வழியாக வயிற்று நோய்கள் ஏற்படுவது தடுக்கப்படுகிறது.

நான்கு அங்குல (10 செ.மீ.) அகலம் கொண்ட ஒரு நிழற் பந்தில் பகுதியளவு தண்ணீர் நிரப்பப்பட்டிருக்கும். இது காற்றால் நிழற்பந்துகள் இடம்நகர்வதைத் தடுக்கும். உயர்தர பாலி எத்திலீன் என்பது தண்ணீர்க் குழாய்களில் அதிகம் பயன்படுத்தப்படும் ஒரு வேதியியல் கலவையாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-11-17 அன்று மூலம் பரணிடப்பட்டது. 2017-04-23 அன்று பார்க்கப்பட்டது.
2. ↑
3. ↑
4. 1 2  "காப்பகப்படுத்தப்பட்ட நகல்". 2018-08-08 அன்று மூலம் பரணிடப்பட்டது. 2017-04-23 அன்று பார்க்கப்பட்டது.
5. ↑
6. ↑

வெளி இணைப்புகள்
---------------

* நிழற் பந்துகளின் பணி, காணொளி
|  |
| --- |
|  |
| **தமிழியல்** |
| தமிழ் |
| மலையாளத் தமிழியல் |
| ஆங்கிலத் தமிழியல் |
| சிங்களத் தமிழியல் |
| சமசுகிருத தமிழியல் |
| கன்னடத் தமிழியல் |
| தெலுங்குத் தமிழியல் |
| துளு தமிழியல் |
| வங்காளத் தமிழியல் |
| மராத்திய தமிழியல் |
| இந்தித் தமிழியல் |
| பர்மியத் தமிழியல் |
| சீனத் தமிழியல் |
| அரபுத் தமிழியல் |
| மலாய் தமிழியல் |
| தாய் தமிழியல் |
| உருசியத் தமிழியல் |
| சப்பானியத் தமிழியல் |
| கொரியத் தமிழியல் |
| செர்மானியத் தமிழியல் |
| பிரெஞ்சுத் தமிழியல் |
| டச்சுத் தமிழியல் |
| போத்துக்கீசத் தமிழியல் |
| சுவீடிசு தமிழியல் |
| பாளித் தமிழியல் |
| பிராகிருதத் தமிழியல் |
| பிராமித் தமிழியல் |
| பாரசீகத் தமிழியல் |
| உருதுத் தமிழியல் |
| எபிரேயத் தமிழியல் |
| தொகு |

**மராத்திய தமிழியல்** என்பது மராத்தி மொழிக்கும், மராத்திய மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

"மராத்திய சரபோஜி மன்னர்கள் தமிழ் நாட்டின் ஒரு பகுதியை ஆண்டார்கள். மராத்திச் சொற்கள் சில தமிழ்ப் பேச்சில் கலந்தன."

  

"தமிழகத்தின் தென்பகுதியான தஞ்சையைத் தலைமையிடமாகக் கொண்டு திருச்சி, புதுக்கோட்டை, இராமநாதபுரம் ஆகிய பகுதிகளை கி.பி 1676 முதல் 1855 வரையில் ஏறத்தாழ 180 ஆண்டுகள் ஆட்சி செய்தவர்கள் மராட்டிய மன்னர்கள் ஆவார்கள்." அன்று தமிழ்நாட்டை ஆண்ட நாயக்கர்களுக்கிடையேயான பிரச்சினைகள் காரணமாக ஏகோஜியே தஞ்சையின் முதலாம் மன்னராக 1676 ஆம் ஆண்டு முடிசூட்டிக்கொண்டார். இவரை 'ஏகராஜ மகாராஜ' என்றும் குறிப்பிடுவதுண்டு. "இம்மன்னர் காலம் முதல் தமிழகத்தில் தமிழ், வடமொழி, தெலுங்கு மொழிகளுடன் மராட்டியும் வளம்பெறத் தொடங்கியது. எகோஜியும் வடமொழி, தெலுங்கு, தமிழ், மராட்டி ஆகிய மொழிகளில் ஆற்றல் பெற்றிருந்தார்." இவரைத் தொடர்ந்து வந்த சகஜி (1684-1712) மன்னரும் தமிழ், தெலுங்கு, மராட்டி, வடமொழி, இந்தி ஆகிய மொழிகளில் புலமை பெற்று இருந்தார். இவரது அவையில் பல தமிழ்ப் புலவர்களும் இருந்தார்கள்.

  

எப்படி இருப்பினும், தமிழகத்தில் மராட்டிய ஆட்சி தமிழுக்கு ஒரு வறட்சியான கால கட்டமாகவே கருதமுடியும். தமிழுக்குக் கிடைத்திருக்க கூடிய பல வளங்கள் சிதறடிக்கப்பட்டன, அல்லது தடைப்பட்டன. தமிழைப் பொறுத்தவரை இதை ஒரு அன்னிய ஆட்சியாவே கருதலாம்.

தமிழில் உள்ள மாராத்திச் சொற்கள்
-------------------------------

* சேமியா
* கிச்சடி
* கசாயம்
* கங்காலம்
* கிண்டி
* ஜாடி
* சாலிகை
* குண்டான்
* கில்லாடி
* அபாண்டம்
* வில்லங்கம்
* தடவை
* ஜாஸ்தி
* சலவை
* கொட்டு
* சந்து
* கலிங்கம்
* பீருடை
* படவா
* நீச்சு
* கத்திரிகோல்
* ராத்திரி
* பாக்கி

மேற்கோள்கள்
-----------

1. ↑  மு. வரதராசன். (2004 பதிப்பு). *தமிழ் இலக்கிய வரலாறு*. புது தில்லி: சாகித்திய அகாதெமி. பக்கம் 21.
2. ↑  ஆ. குணசேகரன். 2004. *சரசுவதி மகால் நூலகம்: தஞ்சை மராட்டிய மன்னர்களின் நூலகப் பணிகள்*. சென்னை: சைவசித்தாந்த நூற்பதிப்புக் கழகம்.

உசாத்துணைகள்
------------

* சு. சக்திவேல். (1984). *தமிழ்மொழி வரலாறு*. சென்னை: மணிவாசகர் பதிப்பகம்.
**ஏபிசு செரானா இண்டிகா** (*Apis cerana indica*) அல்லது **இந்தியத் தேனீ** என்பது ஆசியத் தேனீயின் ஒரு துணையினம் ஆகும். இவ்வகை தேனீக்கள் இந்தியா, பாக்கித்தான், நேபாளம், மியான்மர், வங்காளதேசம், இலங்கை, தாய்லாந்து போன்ற ஆசிய நாடுகளில் காணப்படுகிறது. இது சாதுவான தேனீயாக உள்ளதாலும் கொட்டும் தன்மையைக் குறைவாக உள்ளதாலும் கூட்டினை விட்டு அரிதாகப் பிரிந்து செல்வதாலும் தேனீ வளர்ப்புக்கு அதிகமாக பரிந்துரைக்கப்படுகிறது. இது ஐரோப்பியத் தேனீ (*ஏபிசு மெலிபெரா*) போன்றது. ஐரோப்பியன் தேனீயினை விடச் சற்று பெரியதாக இருப்பதால் இதனை எளிதில் வேறுபடுத்தி அறியலாம். இவ்வகை தேனீக்கள் மரத்தின் கிளைகள், பொந்துகள், மனிதனால் கட்டப்பட்ட கட்டிடங்கள், குகைகள் ஆகியவற்றில் தேன் கூட்டைக் கட்டி அதில் தேனைச் சேமிக்கின்றன. மேலும் இவை தென்னை மரங்களின் முக்கியமான மகரந்தக்காவிகளாக உள்ளன. இவற்றின் கூடு கட்டும் பழக்கம் என்பது, நீடித்த குளிர்காலம் அல்லது குளிர்ந்த வெப்பநிலையுடன் கூடிய மிதமான அல்லது மலைப் பகுதிகளில் உள்ளன. ஐரோப்பியத் தேனீக்களின் வழக்கமான கூட்டமைப்பினை ஒப்பிடும் போது வேலைக்கார தேனீக்கள் இவற்றில் சில ஆயிரம் மட்டுமே காணப்படும். *ஏபிசு கரிஞ்சோடியன்* கண்டுபிடிக்கப்பட்டதை விவரிக்கும் சமீபத்திய ஆய்வறிக்கையில், இந்தியாவின் மேற்குத் தொடர்ச்சி மலைப் பகுதியில் உள்ள குழியில் கூடு கட்டும் தேனீ இனமானது, *ஏ. இண்டிகா* என்பது *ஏ. செரானா*விலிருது ஒரு தனித்துவமான இனமாக விவரிக்கப்பட்டது. மேலும் இதன் தாயகம் தென்னிந்தியாவாகவும் இருக்கலாம் என்றும் முன்மொழியப்பட்டது. ஐரோப்பிய தேனீயான *ஏபிசு மெல்லிபெரா*வின் தோற்றத்தின் மையமாக இருக்கலாம்.

மேற்கோள்கள்
-----------

1. ↑   P.K. Thampan. 1981. Handbook on Coconut Palm. Oxford & IBH Publishing Co.
2. ↑  Shanas, S.; Anju, Krishnan G.; Mashhoor, K. (2022-09-30). "Identity of cavity nesting honey bees of the Indian subcontinent with description of a new species (Hymenoptera: Apidae: Apinae: Apini: Apis)" (in en). *Entomon* **47** (3): 197–220. doi:10.33307/entomon.v47i3.755. பன்னாட்டுத் தர தொடர் எண்:0377-9335. .
3. ↑  Bureau, The Hindu (2022-11-04). "New honeybee species, endemic to Western Ghats, found" (in en-IN). *The Hindu*. .

உசாத்துணை
---------

* Benjamin P. Oldroyd and Siriwat Wongsiri. *Asian Honey Bees (Biology, Conservation, and Human Interactions)*. 2006: Harvard University Press, Cambridge, Massachusetts and London, England.
* Tautz, J and M. Lindauer. 1997. "Honeybees establish specific nest sites on the comb for their waggle dances". *Journal of Comparative Physiology* 180:537-539.
**அஜய் தத்** (*Ajay Dutt*) ஒரு இந்திய அரசியல்வாதியும் தில்லியின் ஆறாவது சட்டமன்றத்தின் உறுப்பினரும் ஆவார். அவர் ஆம் ஆத்மி கட்சியின் சார்பில் போட்டியிட்டு அம்பேத்கர் நகர் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டுள்ளார்.

ஆரம்ப வாழ்க்கை மற்றும் கல்வி
----------------------------

அஜய் தத் தில்லியில் 1976 ல் பிறந்தார். அவர் அமிட்டி பல்கலைக்கழகத்தில் முதுநிலை வணிக மேலாண்மை பயின்றார்.  அவர் அரசியலுக்கு வருவதற்கு முன்பு சுய தொழில் செய்து வந்தார்.

அரசியல் வாழ்க்கை
----------------

அஜய் தத் ஒரு முறை சட்டமன்ற உறுப்பினராக இருந்துள்ளார். இவர் ஆம் ஆத்மி கட்சியின் உறுப்பினர் மற்றும் அம்பேத்கர் நகர் தொகுதியின் சட்டமன்ற உறுப்பினராகவும் உள்ளார்

வகித்த பதவிகள்
--------------

முதல்

| # | வரை |  | பதவி |
| --- | --- | --- | --- |
| 01 | 2015 | - | தில்லியின் ஆறாவது சட்டமன்றத்தின் உறுப்பினர் |

மேற்கோள்கள்
-----------

1. ↑  "Candidate affidavit". My neta.info. Archived from the original on 9 ஜனவரி 2017.. பார்த்த நாள்: 9 January 2017.
2. ↑  "Election result". Election commission of India. Archived from the original on 27 பிப்ரவரி 2015.. பார்த்த நாள்: 9 January 2017.
**வேலா அரசமாணிக்கம்** (20 திசம்பர் 1937 - 26 ஏப்ரல் 1991) ஈரோட்டில் பிறந்தவர். குறளாயம் என்னும் அமைப்பை நிறுவியவர். 'திருக்குறள் நம் மறை' என்பது அவருடைய கொள்கை முழக்கம். திருக்குறள் வழி இல்வாழ்க்கை, திருக்குறள் வழிக் குமுகாயம். திருக்குறள் வழி அரசு என்று பரப்புரை செய்தார். குறளியம் என்னும் ஒரு மாத இதழை நடத்திவந்தார்.

கல்வி, தொழில்
-------------

கல்லூரி இடைநிலைக் கல்விவரைப் படித்தவர். குறிப்பேடு புத்தகம் உருவாக்கியும் விற்பனை செய்தும் தொழில் 
புரிந்தார்.

திருக்குறள் தொண்டு
------------------

1984 ஏப்ரல் 15 இல் 'குறளாயம்' ஈரோட்டில் தொடங்கப்பட்டது. அறிஞர்கள் கி. ஆ. பெ. விசுவநாதம், குன்றக்குடி அடிகளார், மீ. தங்கவேலன், வ. சுப. மாணிக்கம் முதலியோர் இவ்வியக்கத்திற்கு ஆதரவாகவும் துணையாகவும் இருந்தனர். புலவர் இளங்குமரன், கு. ச. ஆனந்தன் ஆகியோர் வேலாவின் திருக்குறள் பரப்புரையில் இணைந்து இயங்கினர்.

இவர் குறளாயத் திருமண நிகழ்முறையை அறிமுகப் படுத்திப் பல திருமணங்களை நடத்தி வைத்தார்.

குறளியம், இதழ்ப் பணி
--------------------

திருக்குறள் கருத்துகளைப் பரப்புவது மட்டுமல்லாமல் தமிழ்மொழி எல்லாத் துறைகளிலும் பயன்படுத்தப் படவேண்டும் என்று குறளியம் இதழில் எழுதினார். தமிழ் வழிக் கல்வி நீதிமன்றத்தில் தமிழ், தனி ஈழம் குறித்து பல கட்டுரைகள் எழுதினார். ஈழத்திற்கும் சென்றுவந்தார். மதுவிலக்கு வேண்டும் என்றும் சாதி ஒழிய வேண்டும் என்றும் மண்டல் குழுப் பரிந்துரை நடைமுறைக்கு வரவேண்டும் என்றும் தொழிலாளர் நலம் குறித்தும் கட்டுரைகள் எழுதினார்.

விருதுகள்
---------

* குறள்நெறிக் காவலர்--இளைஞர் நற்பணி மன்றம்,கருங்கல் பாளையம் ஈரோடு
* திருக்குறள் செம்மல் --புதுவைக் குறளாயம்
* குறள்நெறிச் செம்மல் --உலகத் திருக்குறள் உயராய்வு மையம்
* நம்மறை கண்ட நம்பி --தமிழ்க் 'காசு' நினைவு இலக்கியக் குழு குழித்தலை

மேற்கோள் நூல்கள்
----------------

* ஈரோடு வேலா (வரலாறு) --புலவர் இளங்குமரனார் (1990)
* வேலா கருத்துக் களஞ்சியம் --புலவர் இளங்குமரனார் (1991)
**அஜய் தாக்கூர்** (Ajay Thakur) (பிறப்பு மே 01, 1986) ஒரு சிறந்த கபாடி விளையாட்டு வீரர் ஆவார். 2016 ஆம் ஆண்டு நடந்த உலக கோப்பை ஈரானுக்கு எதிரான இறுதிப் போட்டியில் 12 புள்ளிகள் எடுத்து, உலக கோப்பை பெற்றுத் தந்தார்.

தோற்றம்
-------

 இமாச்சல பிரதேசத்தில் உள்ள நளகார் நகராட்சி தபோதா கிராமத்தில் பிறந்தார். இவர் 1.85 மீ உயரம் உடையவர்.

விருதுகள்
---------

* 2007 ஆம் ஆண்டு ஆசியன் உள்ளரங்கப் போட்டிகளில் தங்கப் பதக்கம் பெற்றார்.
* 2014 ஆம் ஆண்டு ஆசியப் போட்டியில் தங்கப் பதக்கம் பெற்றார்.
* 2016 ஆம் ஆண்டு உலகக் கோப்பை இறுதிப் போட்டியில் ஆட்ட நாயகன் விருது பெற்றார். இந்த உலகக் கோப்பை போட்டிகளில் 68 புள்ளிகள் எடுத்துள்ளார்.

புரோ கபாடி
----------

2014, 2015 மற்றும் 2016 ஆண்டுகளில் பெங்களுரு புல்ஸ், புனேறி பல்தான் அணிகளுக்காக விளையாடியுள்ளார். 2017 ஆம் ஆண்டு புரோ கபாடியில் சென்னை அணியின் தலைவராக உள்ளார்.

மேற்கோள்கள்
-----------

1. ↑  
"Ajay Thakur". Bengaluru Bulls. 5 September 2014 அன்று மூலம் பரணிடப்பட்டது.
2. ↑  
"Kabaddi fever peaks for tonight’s finale". *Times of India*. TNN. 31 August 2014. .
வீடொன்றைச் சுற்றி அமைக்கப் பட்டுள்ள வேலி.  *கிடுகு*  எனப்படும் பின்னப்பட்ட தென்னோலையைப் பயன்படுத்தி உருவாகப்பட்டது. இதன் அமைப்புச் சட்டகம் உயிருள்ள தாவரங்களாகும்.
*வேலி* என்பது ஒரு நில அளவைக்கான அலகாகவும் தமிழ் நாட்டில் பயன்படுத்தப் படுகின்றது. ஆனால் இக்கட்டுரை நிலப் பகுதிகளைச் சுற்றி அமைக்கப்படும் வேலிகள் பற்றியதாகும்.

**வேலி** என்பது கட்டிடங்களுக்கு உரிய நிலம், பயிர்ச் செய்கைக்குரிய நிலம் மற்றும் பலவகையான நிலப் பகுதிகளைச் சுற்றியும், சில வேளைகளில் ஒரே நிலப்பகுதிக்குள் சில குறிப்பிட்ட நடவடிக்கைகள் அல்லது செயற்பாடுகளுக்கான பகுதிகளைப் பிரித்து ஒதுக்கும் வகையிலும், மறைப்புக்காகவும் அமைக்கப்படுவதாகும். எல்லைகளில் அமைக்கப்படும் வேலிகள் எல்லை வேலிகள் என அழைக்கப்படுகின்றன.

வேலியும், மதிலும்
-----------------

மதில் அல்லது மதில் சுவர் என்பதும் எல்லைகளில் பாதுகாப்புக்காகக் கட்டப்படும் அமைப்பினைக் குறித்தாலும், நிரந்தரமான, திடப் பொருளால், அதனூடு பார்க்க முடியாதவாறு உள்ளவற்றையே இவ்வாறு அழைப்பது வழக்கம். வேலி பெரும்பாலும் நீடித்து உழைக்காத பொருட்களால் அமைக்கப்படுவதுடன், பொதுவாக இலகுவான கட்டுமானங்களாகவும், ஊடாகப் பார்க்கக்கூடிய தன்மை கொண்டவையாகவும் இருக்கும். வேலிகள் அமைப்பதற்கான செலவும், மதில்களோடு ஒப்பிடும் போது குறைவே.

வேலியும் செயற்பாட்டுத் தேவைகளும்
--------------------------------

வேலிகள் பல்வேறுவகையான தேவைகளுக்காக அமைக்கப்படுகின்றன. வெளி ஊடுருவல்களிலிருந்து பாதுகாப்புக் கொடுத்தல் முக்கியமான தேவையாகும். *வேலியே பயிரை மேய்வது போல* என்ற பழமொழி பயிர்ச் செய்கை நிலங்களில் வேலியின் செயற்பாட்டு முக்கியத்துவத்தை எடுத்துக்காட்டுகிறது. குடியிருப்புப் பகுதிகளில் காணப்படுகின்ற வேலிகள் ஆடு, மாடு மற்றும் அந்நிய மனிதர்களின் உடல் ரீதியான ஊடுருவல்களைத் தடுப்பதுடன், பல சமயங்களில் வெளியிலிருந்து உள்ளே பார்ப்பதைத் தடுக்கும் மறைப்புகளாகவும் செயற்படுகின்றன.
இலங்கையின் யாழ்ப்பாணக் கிராமங்கள் இத்தகைய வேலிகளுக்குப் பெயர் பெற்றவை. யாழ்ப்பாணத்தைப் பற்றி எழுதிய வெளிநாட்டார் பலர் அங்கிருந்த வேலிகள் பற்றிக் குறிப்பிடாமல் விட்டதில்லை. 

பாதுகாப்பு முக்கியத்துவம் வாய்ந்த மின்னுற்பத்தி நிலையங்கள், தொலைத்தொடர்பு நிலையங்கள், பாதுகாப்புப் படை முகாம்கள் போன்ற இடங்களிலும் பாதுகாப்பு வேலிகள் அமைக்கப்படுகின்றன. இவை பொதுவாக மனிதர் ஏறி உள்ளே புகமுடியாதபடி உயரமானவையாக அமைவதுடன், இவ்வாறு செய்வதற்குச் சிரமமான முள்ளுக் கம்பிகள் போன்ற பொருட்களையும் பயன் படுத்துவார்கள். காட்டுப் பகுதிகளில் யானைகள் போன்ற பெரிய விலங்குகளிடமிருந்து பாதுகாப்புத் தேவைப்படும் இடங்களில் அழுத்தம் குறைந்த மின்சாரம் பாய்ச்சப்படும் மின்சார வேலிகளையும் அமைப்பதுண்டு.

மின்சார வேலி

வேலியடைப்பதற்கான பொருட்கள்
--------------------------

* காய்ந்த இலை குழை
* பனையோலை
* தென்னோலை / கிடுகு
* காய்ந்த குச்சி
* இரும்புத் தகடு
* முள்ளுக் கம்பி
* இரும்புக் கம்பிகள்/சட்டங்கள்
* மரக்குற்றி

* 
* 
* 
* 
* 
* 
* 
*

இவற்றையும் பார்க்கவும்
----------------------

* பனை மட்டை
* கதியால் (அல்லது *கதிகால்* )
**உஷா பிரகாஷ் சௌதாரி** (*Usha Choudhari*)(பிறப்பு 1942) என்பவர் இந்திய அரசியல்வாதியும் இந்தியத் தேசிய காங்கிரசு கட்சியினை சேர்ந்தவரும் ஆவார். இவர் மகாராட்டிர மாநிலம் அமராவதி மக்களவைத் தொகுதியிலிருந்து இரண்டு முறை நாடாளுமன்ற உறுப்பினராகத் தேர்ந்தெடுக்கப்பட்டவர் ஆவார். உஷா சௌதாரி நூற்றுக்கணக்கான கவிதைகளை எழுதி வெளியிட்டுள்ளார்.

ஆரம்ப கால வாழ்க்கை
------------------

உஷா 22 பிப்ரவரி 1942-ல் மகாராட்டிரம் அமராவதியில் பிறந்தார். உஷா சௌதாரி பள்ளிக் கல்வியை முடித்த பிறகு, சிறீ சிவாஜி கல்வியியல் கல்லூரியில் இளங்கல்வியியல் கல்வி பயின்றார். இவர் கலை மற்றும் கல்வியியலில் முதுகலைப் பட்டம் பெற்றவர்.

பணி
---

உஷா சௌதாரி 1975ஆம் ஆண்டு அமராவதி மாவட்ட மணிலா கூட்டுறவு வங்கியின் தலைவரானார். 1980 இந்தியப் பொதுத் தேர்தலில் அமராவதி மக்களவைத் தொகுயில் இந்தியத் தேசிய காங்கிரசின் வேட்பாளராகப் போட்டியிட்டு வெற்றி பெற்றார். இவர் நாடாளுமன்றத்தின் அரசாங்க உத்தரவாதங்களுக்கான குழுவிலும் (1980-82) மதிப்பீட்டுக் குழுவிலும் உறுப்பினராக (1982-84) பணியாற்றினார்.

கொல்கத்தாவில் உள்ள உலக மேம்பாட்டுப் பாராளுமன்ற நிறுவனம் 1984-ல் இவருக்கு *பாரத் சமாஜ் உன்னியன் ரத்னா* பட்டம் வழங்கி கௌரவித்தது. இதே ஆண்டு, உஷா சௌதாரி மக்களவைக்கு மீண்டும் தேர்ந்தெடுக்கப்பட்டார். இருப்பினும், இவர் 1989 தேர்தலில் இந்தியப் பொதுவுடைமைக் கட்சியின் சுதம் தேஷ்முக்கிடம் தோற்றார். சௌதாரி ஒரு கவிஞரும் ஆவார். இவரது நூறு கவிதைகள் பல்வேறு பத்திரிகைகளில் வெளியிடப்பட்டுள்ளன.

தனிப்பட்ட வாழ்க்கை
------------------

சனவரி 1959-ல், உஷா சௌதாரி, சிறீ பிரகாஷ் சவுதாரியை மணந்தார். இவருக்கு நான்கு குழந்தைகள் உள்ளனர்.

மேற்கோள்கள்
-----------

1. 1 2 3 4 5  "Members Bioprofile: Choudhari, Shrimati Usha". மக்களவை (இந்தியா). 27 November 2017 அன்று பார்க்கப்பட்டது.
2. ↑  "Amravati Partywise Comparison". இந்தியத் தேர்தல் ஆணையம். 27 November 2017 அன்று பார்க்கப்பட்டது.
**உஷாதேவி நரேந்திர போசுலே** (*Ushadevi Bhosle*) இந்தியக் கணிதவியலாளர், கல்வியாளர் மற்றும் ஆராய்ச்சியாளர் ஆவார். இவர் இயற்கணித வடிவியலில் நிபுணத்துவம் பெற்றவர். இவர் மூட்டைகளின் மாடுலி இடைவெளிகளில் ஆய்வு செய்தார்.

ஆரம்ப வாழ்க்கை மற்றும் கல்வி
----------------------------

போசுலே 1969-ல் இளமறிவியல் பட்டமும் முதுநிலைப் பட்டத்தினை 1971-ல் முறையே புனே பல்கலைக்கழகம், சிவாஜி பல்கலைக்கழகம் ஆகியவற்றில் பெற்றார். டாட்டா அடிப்படை ஆராய்ச்சிக் கழகத்தில் 1971-ல் முதுநிலை படிப்பைத் தொடங்கிய போசுலே 1980-ல் தனது ஆய்வு வழிகாட்டியான எஸ். இரமணனின் வழிகாட்டுதலின் கீழ் முனைவர் பட்டம் பெற்றார்.

பணி
---

1971 முதல் 1974 வரை டாட்டா அடிப்படை ஆராய்ச்சி கழகம் ஆராய்ச்சி உதவியாளராகத் தனது ஆராய்ச்சி வாழ்க்கையைத் தொடங்கினார். பின்னர் 1974 முதல் 1977 வரை டாட்டா அடிப்படை ஆராய்ச்சிக் கழகத்தில் ஆய்வு இணையர் II-வாக ஆனார். பின்னர், இதே நிறுவனத்தில் 1977-1982-ல் ஆராய்ச்சியாளராகவும், 1982-1990-ல் உறுப்பினராகவும், 1991-1995-ல் ஆசிரியராகவும் ஆனார். டாட்டா அடிப்படை ஆய்வு நிறுவனத்தில்1995 - 1998 வரை இணைப் பேராசிரியராகவும், 1998-2011 வரை பேராசிரியராகவும், 2012-2014-ல் மூத்த பேராசிரியராகவும் பணியாற்றினார்.

போசுலே பெங்களூரில் உள்ள இந்திய அறிவியல் நிறுவனத்தில் ராஜா ராமண்ணா சகாவாக 2014 - 2017 வரை பணியாற்றினார். இவர் சனவரி 2019 முதல் பெங்களூரில் உள்ள இந்தியப் புள்ளியியல் நிறுவனத்தில் இந்தியத் தேசிய அறிவியல் கழக மூத்த அறிவியலாளர் ஆனார்.

உறுப்பினர்
----------

போசுலே அறிவியல் கழகம், தேசிய அறிவியல் கழகம், பன்னாட்டுத் தேசிய அறிவியல் கழகம் மற்றும் வி. பி. ஏ. சி. உள்ளிட்ட பன்னாட்டு அமைப்புகளில் உறுப்பினராக உள்ளார். போசுலே இத்தாலியின் கோட்பாட்டு இயற்பியல் பன்னாட்டு மையத்தின் மூத்த துணையாளராகவும் இருந்தார். போசுலே இந்தியத் தேசிய அறிவியல் அகாதமி, தில்லி, இந்திய அறிவியல் அகாதமி, பெங்களூர் மற்றும் இந்தியாவின் அலகாபாத்தில் உள்ள தேசிய அறிவியல் அகாதமி ஆகியவற்றின் சக உறுப்பினராக இருந்தார்.

ஆய்வுக் கட்டுரைகள்
------------------

போசுலே இதுவரை 66 ஆய்வுக் கட்டுரைகள் வெளியிட்டுள்ளார்.

விருதுகளும் கௌரவங்களும்
-----------------------

போசுலேக்கு 2010-ல் ஸ்திரீ சக்தி அறிவியல் சம்மான் மற்றும் இராமசுவாமி அய்யர் நினைவு விருது 2000-ல் வழங்கப்பட்டது.

வாழ்க்கை
--------

போசுலே கணிதம் தவிர, இவரது வரைதல், ஓவியம், வாசிப்பு மற்றும் இசையில் ஆர்வமுடையவர். போசுலே தற்போது, மும்பையில் வசிக்கிறார்.

மேற்கோள்கள்
-----------

1. 1 2 3 4 5 6 7 8 9  "INSA :: Indian Fellow Detail". *insaindia.res.in*. 2019-02-16 அன்று மூலம் பரணிடப்பட்டது. 2019-02-16 அன்று பார்க்கப்பட்டது.
2. ↑  "The National Academy of Sciences, India - Founder Members". *Nasi.org.in*. 16 அக்டோபர் 2014 அன்று மூலம் பரணிடப்பட்டது. 14 October 2018 அன்று பார்க்கப்பட்டது.
3. ↑  "INSA". 12 August 2016 அன்று மூலம் பரணிடப்பட்டது. 13 May 2016 அன்று பார்க்கப்பட்டது.
மா. சுப்பிரமணியம்
**மா. சுப்ரமணியம்** (M. Subramaniam) என்பவர் ஒரு தமிழக அரசியலரும், அமைச்சரும் ஆவார். திராவிட முன்னேற்றக் கழகம் (திமுக) கட்சி உறுப்பினரான இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார், ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டுள்ளார். கிண்டி தொழிற்குடியிருப்பில் வாழும் இவர் ஒரு வழக்கறிஞர் ஆவார். இவர் 1999 இல் இருந்து சென்னை உயர்நீதிமன்றத்தில் வழக்கறிஞராக உள்ளார்.

முன்வாழ்க்கை
------------

மா. சுப்பிரமணியம் அப்போதைய வட ஆற்காடு மாவட்டம், வாணியம்பாடிக்கு அருகில் உள்ள ஒரு சிற்றூரில் பிறந்தார். பின்னர் இவரது குடும்பமானது சித்தூர் அருகில் உள்ள புல்லூர் கிராமத்தில் குடியேறியது. இவர் அங்கேயே தன் துவக்கக் கல்வியை பயின்றார். பின்னர் குடும்பம் சென்னைக்கு இடம் பெயர்ந்தது.

கல்வி
-----

சுப்பிரமணியன், சைதாப்பேட்டை அரசு மேல்நிலைப் பள்ளியில் தனது உயர் கல்வியை நிறைவு செய்தார். பின்னர் திறந்தவெளி பல்கலைக்கழகத்தில் இளங்கலை பட்டப்படிப்பையும் பெங்களூர் ஹவ்னூர் சட்டக்கல்லூரியில் தனது சட்டப்படிப்பையும் (எல்.எல்.பி) முடித்தார்.

பணி
---

இவருக்கு உடற்பயிற்சி நிலையத்தில் உடற்பயிற்சிசெய்தல், திரைப்படங்கள், யோகா போன்றவற்றில் ஆர்வம் உண்டு. இவர் ஒரு மாரத்தான் வீரரும் கூட தனது முதல் மாரத்தானை 2014 ஆம் ஆண்டு புதுச்சேரி ஆரோவிலில் நடந்த மாரத்தான் போட்டியில் கலந்து கொண்டவர், இதுவரை 100 மாரத்தான் போட்டிகளைக் கடந்துள்ளார்.

அரசியல் வாழ்க்கை
----------------

இவர் 1976 ஆம் ஆண்டு திமுகவில் சேர்ந்தார். 1996-2006 காலகட்டத்தில் சென்னை மாநகராட்சி அவைத்தலைவராக இருந்தார். திமுக இளைஞர் அணியின் துணை பொதுச் செயலாளராக இருக்கும் இவர் ஸ்டாலினின் ஒரு தீவிர ஆதரவாளர். இவர் 2006-2011 காலகட்டத்தில் தமிழ்நாட்டின் தலைநகரான சென்னையின் மாநகர மேயராக இருந்தார். மீண்டும் திமுக வேட்பாளராக 2011 இல் மேயர் தேர்தலில் போட்டியிட்டார். ஆனால் அதிமுகவின் சைதை சா. துரைசாமியிடம் தோல்வியடைந்தார். 2016 தமிழக சட்டமன்றத் தேர்தலின்போது சைதாபேட்டை தொகுதியில் போட்டியிட்டு சட்டப் பேரவைக்கு தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் சைதாபேட்டை சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக மருத்துவம் மற்றும் மக்கள் நல்வாழ்வு
(மக்கள் நல்வாழ்வு, மருத்துவக்கல்வி மற்றும் குடும்ப நலன்) அமைச்சசராக பதவியேற்றார்.

மேற்கோள்கள்
-----------

1. ↑  "மா. சுப்ரமணியம் மேயர் திமுக வேட்பாளராக அறிவிப்பு". 2012-10-23 அன்று மூலம் பரணிடப்பட்டது. 2015-10-19 அன்று பார்க்கப்பட்டது.
2. ↑  செ.ஞானபிரகாஷ் (17 பெப்ரவரி 2017). "வின்னர்ஸ்... இந்த 'ரன்'னர்ஸ்!". *கட்டுரை*. தி இந்து. 18 பெப்ரவரி 2017 அன்று பார்க்கப்பட்டது.
3. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6



|
|  |
| முன்னர்**மு. க. ஸ்டாலின்** | **சென்னை மாநகராட்சி மன்றத் தலைவர் (மேயர்)**2006-2011 | பின்னர்**சைதை சா. துரைசாமி** |
|
| முன்னர்**சி. விஜயபாஸ்கர்** | **தமிழ்நாடு அமைச்சரவை (மருத்துவம் மற்றும் மக்கள் நல்வாழ்வுத் துறை அமைச்சர்)**2021-முதல் | பின்னர்**--** |
**மாரிசு எமிக்டியசு வாட்சு (Maurice Emygdius Watts)** (1878 சூன் 11 - 1933 பிப்ரவரி 22) இவர் ஓர் இந்திய வழக்கறிஞரும், அரசு ஊழியரும் மற்றும் நிர்வாகியுமாவார். இவர் 1925 முதல் 1929 வரை திருவிதாங்கூரின் திவானாகப் பணியாற்றினார்.

ஆரம்பகால வாழ்க்கை மற்றும் கல்வி
-------------------------------

திருவிதாங்கூர் அரசாங்கத்தின் தலைமைச் செயலாளரான *பிராங்க் வாட்சு* என்பவருக்கு 1878 சூன் 11 அன்று வாட்சு பிறந்தார்.  இவர் சென்னையில் தனது ஆரம்பக் கல்வியைப் பெற்றார். பின்னர், சட்டத்தில் பட்டம் பெற்ற பிறகு, 1901 இல் சென்னை மாகாண அரசுச் சேவையில் நுழைந்தார்.

இறப்பு
------

வாட்சு 1933 பிப்ரவரி 22 அன்று இலண்டனில் தனது 54 வயதில் இறந்தார்.  திருவனந்தபுரம் நகரத்தின் நந்தன்கோடு புறநகரில் உள்ள ஒரு பகுதிக்கு வாட்சு குடும்பத்தின் நினைவாக பெயரிடப்பட்டது.

குடும்பம்
---------

வாட்சின் சகோதரி *டோரதியா என்ரியத் வாட்சு* திருவாங்கூர் அரச குடும்பத்தின் இளவரசிகளுக்கு ஆசிரியராக இருந்தார்.  1947 இல் இந்தியாவின் சுதந்திரத்திற்குப் பிறகு, நீலகிரி மாவட்டத்தில் உள்ள கோத்தகிரியில் குடியேறினார். அங்கு அவர் தனது வாழ்க்கையின் கடைசி நாட்களைக் கழித்தார்.

குறிப்புகள்
-----------

1. ↑  R. Venkoba Rao (1928). *Ministers in Indian states, Volume 1*. Wednesday Review Press. பக். 30.
2. 1 2   *The Law times, Volume 175*. 1933. பக். 180.
3. ↑  Narayani Harigovindan. "Watt's the matter".
**கிருஷ்ணகிரி பிரசன்ன பார்வதி சமேத சந்திர மௌலீஸ்வரர் கோயில்** தமிழ்நாட்டில் கிருஷ்ணகிரி மாவட்டம், கிருஷ்ணகிரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் நெடிய மதில்சுவருடன் அமைந்துள்ளது கோயிலின் தலமரமாக வெள்ளெருக்கு செடி விலங்குகிறது. முகப்பில் பிள்ளையார் சந்நிதி அமைந்துள்ளது. கருவறையில் சுயம்பு மூர்த்தியாய் சந்திர மௌளீசுவரர் உள்ளார். இவருக்கு வடக்கில் பிரசன்ன பார்வதி தனி சந்நிதியில் நின்ற கோலத்தில் கிழக்கு நோக்கி உள்ளார். அம்மனுக்கு கிழக்கில் ஆறுமுகப்பெருமான் வள்ளி, தெய்வானையுடன் மயில் வாகனத்தில் உள்ளார். கோயிலின் தென்புறத்தில் தட்சிணாமூர்த்தியும், வடபுறம் சண்டிகேசுவரரும் உள்ளார். பிரகாரத்தில் பிரம்மா, விஷ்ணு, நவக்கிரகங்களின் சிலைகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.

அமைவிடம்
--------

இக்கோயில் கிருஷ்ணகிரி நகரின் கிழக்கில் ரவுண்டானாவில் இருந்து ஏறக்குறைய 0.5 கி.மீ தொலைவில் சேலம் சாலையின் கிழக்கில் பாரதியார் தெருவில் அமைந்துள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 73-75.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**விதேகதேசம்**  இமயமலையில் கங்கை உற்பத்தியாகும் இடத்தில் தெற்கிலும், ஆரட்டதேசத்தைக் காட்டிலும் ஆழமான பூமியாகவும், கோசலதேசத்திற்கு நேர்கிழக்கிலும், அங்கதேசத்திற்கு வடக்கிலும், பரவி இருந்த தேசம்.

இருப்பிடம்
----------

இந்த தேசத்திற்கு மேற்கில் **கண்டகீ** நதிக்கு கிழக்கில் **மலதம்** என்றும், **கரூசம்** என்றும் இரு சிறு தேசங்கள் உண்டு. விதேகதேசம்|விதேகதேசமும் **மலதம்** **கரூசம்** ஆக இருதேசங்களும் சேர்ந்து ஒரு பெரிய அழகிய தேசமாக இருக்கும்.

மலை, காடு, விலங்குகள்
---------------------

இந்த தேசம் கோசலதேசத்திற்கு சமமாய் செழிப்பான தேசமாகும். இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு.

நதிகள்
------

இந்த ஆரட்டதேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **கண்டகீ** இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 201 -
நுண்ணோக்கியின் உதவியால் காணும் ஒரு கண்ணறை அல்லது செல்லின் உள்ளே இருக்கும் கட்டுமானப்பொருளாகிய நகமியம் என்னும் கெரட்டின் புரத இழைகளின் தோற்றம்.
**நகமியம்** அல்லது **கெரட்டின்** என்னும் நார்ப்புரதம், விலங்குகளின் நகங்களில் காணப்படும், நீரில் கரையாத, கெட்டியான புரதப்பொருள். இது சற்றே வேறுபட்ட வடிவங்களில் விலங்குகளின் மயிரில் காணப்படுவதால் *மயிரியம்* என்றும், மாடுகள் போன்ற பாலூட்டி விலங்குகளில் உள்ள கொம்புகளில் காணப்படுவதால் *கொம்பியம்* என்றும், பறவைகளின் இறகுகளில் காணப்படுவதால் *இறகியம்* என்றும் பல பெயர்களால் அழைக்கப்படுகிறது. இதே நகமியப் புரதம், செல்களின் உறுதியான வடிவம் தரும் கட்டுமானப்பொருளாகவும் பயன்படுகின்றது. உயிரினங்களின் உடற்பொருட்களில் நகமியத்தின் கெட்டியான தன்மையானது, வண்டு போன்ற பல பூச்சியினங்களில் காணப்படும் பல்லினியப்பொருளால் (polysaccharide) ஆன கைட்டின் (chitin) (C8H13O5N)n) எனப்படும் பொருளுக்கு அடுத்ததாக உள்ளது.

விலங்குகளில் பல வகையான நகமியங்கள் உள்ளன.

பல வகையான நகமியங்கள்
--------------------

நகமியம் அல்லது கெரட்டின் என்பது, தோலில் இருந்து வளரும் கெட்டியான பொருள். 

* முதல்வகை அல்லது அகரவகை-நகமியம் (α-keratins) என்பது மயிர், கம்பளி (விலங்குகளின் கெட்டியான மயிர்), கொம்பு, நகம் அல்லது உகிர் ஆகியவற்றில் காணப்படும் நகமியம்.
* கெட்டியான இரண்டாம் வகை அல்லது இகரவகை-நகமியம் ([β-keratins), ஊர்வன விலங்குகளின் முதுகுத்தோல்களில் கெடியான தட்டையான செதில்கள் போன்ற பகுதிகளிலும், பறவை அலகுகளிலும் இறகுகளிலும், ஆமை ஓடுகளிலும் காணப்படுவன.

கணுக்காலிகள், புறக்கூட்டுறைகள் (மாந்தர்களின் எலும்புக்கூடு உள்ளிருப்பது போல, வண்டுகள், பூச்சிகளில் உள்ள புறக்கூடு) முதலியவற்றில் கைட்டின் என்னும் பல்லினியப் பொருள்களுடன், நகமியம் என்னும் புரதமும் சேர்ந்திருக்கும். திமிங்கிலத்தின் மேல்தாடையில் காணப்படும், பல் போன்ற ஆனால் வளையக்கூடிய எலும்பு போன்ற பகுதிகள் நகமியம் பொருள்களால் ஆனவை.

உடலின் புறத்தோலில் காணப்படும் நகமியம், *புறத்தோலியம்* என்றே அழைக்கப்படும். அதே போல செல்களின் உள்ளே கட்டுமானப் பொருள்களில் ஒன்றாகக் காணப்படும் ஒருவகை மென்மையான நகமியப் புரதம், இடையக இழைப்புரதம் எனப்படும். செல்களில் காணப்படும் சைட்டோகெரட்டின்கள் (cytokeratins) இடையக இழைப்புரதம்தான். மயிரில் காணப்படும் நகமியம் (மயிரியம்) ஒரு கெட்டியான நகமியம்.

வெளி இணைப்புகள்
---------------

* பட்டுநூலிழையின் இரண்டாம் வகை நகமியத்தின் (β-sheet) கட்டமைப்பு
* எட்டுக்கால் பூச்சி ஒட்டடை இழையின் கட்டமைப்பு
* Hair-Science.com's entry on the miroscopic elements of hair பரணிடப்பட்டது 2006-01-13 at the வந்தவழி இயந்திரம்
* நகமியத்தின் எதிர்ப்பொருள் மீள்பார்வைக் கட்டுரை பரணிடப்பட்டது 2007-09-07 at the வந்தவழி இயந்திரம்

வார்ப்புரு:Fibrous proteins
இந்தியாவில்  ராஜஸ்தான் மாநிலம்  தௌசா  மாவட்டத்தில் மஹ்வா அமைந்துள்ளது

புவியியல்
---------

 மாவட்ட முக்கிய நகரமான தௌசா (Dausa )
வில்  இருந்து 62 கிலோமீட்டர்  தொலைவில்    மஹ்வா  அமைந்துள்ளது .  ஜெய்ப்பூரில் இருந்து  114 கிலோமீட்டர்  தொலைவில்  இந்த நகரம் அமைந்துள்ளது .

மக்கள் தொகை
-----------

2001[update],  மக்கள் தொகை கணக்கு படி மஹ்வா வில்  மக்கள் தொகை  19,558  ஆகும் .. இதில் ஆண்கள்  53%  பெண்கள் 47%. உள்ளனர் . மஹ்வாவின்  சராசரி கல்வியறிவு 60%  ஆகும்  தேசிய சராசரி 59.5%: ஆண் கல்வியறிவு 72%, பெண்களின் கல்வியறிவு 47% ஆகும். மஹ்வா  மக்கள் தொகையில் 6 வயதுக்கு கீழ் உள்ளவர்கள் 20% பேர் ஆகும் .

கோயில்கள் மற்றும் மத இடங்கள்
----------------------------

* இங்கு  பிரபலமான மற்றும் பழைய கோயில் (ஹனுமான் ஜி)  மந்திர்  பீதாலிய பாலாஜி  உள்ளது.
* மகாதேவ் மந்திர் அமைந்துள்ளது மஹ்வா கோட்டை என அழைக்கப்படும், "படே மகாதேவ் ஜி".

மேற்கோள்
--------

1. ↑  India census<"Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருஷ்ணகிரியில் பழையபேட்டை என்ற பகுதியில் அமைந்துள்ள ஒரு நரசிம்மர் கோயிலாகும்.

கோயில் அமைப்பு
--------------

இக்கோயிலில் இராசகோபுரம் கட்டும்பணி நடந்துவருகிறது. கோயிலுக்கு முன்பு இரண்டு கருடகம்பங்கள் உள்ளன. ஒன்றில் அனுமனின் உருவமும் மற்றொன்றில் கருடனின் உருவமும் அமைக்கப்டுள்ளது. பலிபீடம், கொடிமரம் ஆகியவற்றைத் தாண்டி நுழைந்தால் கருடாழ்வார் சதாசேவை சாதித்த நிலையில் உள்ளார். இதையடுத்து அழகிய பதினாறுகால் மண்டபம் அமைந்துள்ளது. இதையடுத்து உள் மண்டபம், அர்த்த மண்டபமும் கருவறை போன்றவை அமைந்துள்ளன. கருவறை விமானமானது 50 அடி உயரத்தில் ஐந்து நிலைகளுடன், எண்கோண வடிவில் உள்ளது. கருவறையில் மூலவரான நரசிம்மர் இரண்டு அடி உயர பீடத்தில், நன்கு அடி உயரத்தில், சங்கு சக்கரதாரியாக நாற்கரங்களுடன் மகாலட்சுமியை இடது மடியில் தாங்கியபடி சாந்தமாக காட்சியளிக்கிறார். மேலும் கோயில் வளாகத்தில் நாதமுனிகள், நம்மாழ்வார், காலிங்க நர்த்தனர், வாலில் மணிகட்டிய ஆஞ்சனேயர் ஆகியோர் உள்ளனர். கோயில் வளாகத்தில் மேற்குப்பார்த்த சந்நிதியில் வேணுகோபாலர் உள்ளார்.

கல்வெட்டுகள்
------------

இக்கோயிலில் பல கல்வெட்டுகள் உள்ளன. இதில் கோயிலுக்கு கும்மனூர் கிராமத்தில் வேதாந்த தேசிகர் என்பவர் நிலக்கொடை அளித்த கல்வெட்டு உள்ளது. இவரது காலம் 1268 முதல் 1369வரை ஆகும். இக்கோயிலை பல்லவ மரபைச் சேர்ந்த கரிவரத ரங்கராஜ ராஜபல்லவன் என்பவன் கட்டியதாக கலவெட்டுகள் வழியாக அறியப்படுகிறது.

தேர்
----

இந்தக் கோயிலின் தேரானது பிற கோயில் தேர்களில் இல்லாத வண்ணம் வெண்கலத்தில் அமைக்கப்பட்டுள்ளது. இக்கோயிலின் குடை திருப்பதி தேவஸ்தானத்தால் அளிக்கப்பட்டதாக உள்ளது. இக்குடை திருவிழாக் காலங்களில் பயன்படுத்தப்படுகிறது.

வழிபாடு
-------

ஒவ்வொர் சனிக்கிழமைகளில் சிறப்பு வழிபாடு நடத்தப்படுகிறது. நரசிம்ம ஜெயந்தி சிறப்பாகக் கொண்டாடப்படுகிறது. வைகாசி மாதத்தில் 10 நாள் தேர்த்திருவிழா நடக்கிறது. வைகுண்டேகாதசி மற்றும் புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.

அமைவிடம்
--------

இக்கோயிலானது கிருஷ்ணகிரி புறநகர் பேருந்து நிலையத்தில் இருந்து 500 மீட்டர் தொலைவில் பழையபேட்டை என்ற பகுதியில் உள்ளது.

மேற்கோள்கள்
-----------

1. ↑  "லட்சுமி நரசிம்மர் திருவீதி உலா". *செய்தி*. தினமணி. 11 சனவரி 2018. 5 சூலை 2018 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 89-93.
**உஸ்தாத்** (**Ustād** or **Ostād**) மிகச்சிறந்த இசுலாமிய இசைக் கலைஞர்களை மரியாதை நிமித்தமாகக் குறிக்கும் பாரசீக மொழிச் சொல் ஆகும். இச்சொல் மேற்கு ஆசியா, நடு ஆசியா, தெற்காசியாவில் அதிக அளவில் பயன்படுத்தப்படுகிறது. இச்சொல் பாரசீக மொழி, அஜர்பெய்ஜானிய மொழி, உருது மொழி, வங்காள மொழி, மராத்தி மொழி, மாலத்தீவு மொழி, பஞ்சாபி மொழி, பஷ்தூ மொழி, துருக்கிய மொழி மற்றும் இந்தோனேசிய மொழிகளில் மிகச்சிறந்த இசுலாமியக் இசைக் கலைஞர்களை *உஸ்தாத்* எனச்சிறப்பிட்டு அழைப்பர். உஸ்தாத் எனும் சொல், மிகசிறந்த இந்து சமயக் கலைஞர்களை பண்டிதர் என அழைப்பதற்கு சமமாகும்.

புகழ் பெற்ற இந்திய உஸ்தாத்கள்
-----------------------------

1. உஸ்தாத் அல்லா ரக்கா - தபேலா இசைக் கலைஞர்
2. உஸ்தாத் அம்ஜத் அலி கான் - சாரோட் இசைக் கலைஞர்
3. உஸ்தாத் பிஸ்மில்லா கான் - செனாய் இசைக் கலைஞர்
4. உஸ்தாத் விலாயத் கான் - சித்தார் இசைக் கலைஞர்
5. உஸ்தாத் சாகித் பர்வேஸ் -சித்தார் இசைக் கலைஞர்
6. உஸ்தாத் ரசீத் கான் - இந்துஸ்தானி இன்னிசைப் பாடகர்
7. உஸ்தாத் படே குலாம் அலி கான் - இந்துஸ்தானி இன்னிசைப் பாடகர்

இதனையும் காண்க
--------------

* பண்டிதர்

மேற்கோள்கள்
-----------

மேலும் படிக்க
-------------

* Baily, John (2001). "Ustād". *The New Grove dictionary of music and musicians* (2nd).  Ed. Sadie, Stanley. London: Macmillan Publishers. ISBN 0-333-60800-3.
* Platts dictionary பரணிடப்பட்டது 2016-01-18 at the வந்தவழி இயந்திரம்
**மா. சித்திவினாயகம்** தமிழ் எழுத்தாளர், கவிஞர் மற்றும் கலை, இலக்கியக் கட்டுரையாளர் என்ற பல பரிமாணங்களையுடையவர். சித்திவினாயகம், ஈழம்ராஜி, தமிழ்ச்சித்தன், சி.வி.பிள்ளை, சித்தி மற்றும் ரமோனா என்ற பெயர்களில் எழுதிக் கொண்டிருக்கும் இவரின் இயற்பெயர் மா.சித்திவினாயகம்பிள்ளை என்பதாகும்.

வாழ்க்கைக் குறிப்பு
-------------------

இலங்கையின் வட மாகாணத்தில் நெடுந்தீவைப் பிறப்பிடமாகக் கொண்டவர். கிளிநொச்சி மாவட்டத்திலேயே இவர் ஆரம்ப மற்றும் உயர்கல்வியைக் கற்றுக்கொண்டவர். கூட்டுறவுக் கல்லூரியின் கற்கை நெறியில் தேர்ந்து இவர் கணக்கியற் பதிவாளரானார். பின் கொழும்பில் கணக்கியற் பட்டப்படிப்பைத் தொடர்ந்தார். கணக்கியற் பட்டப்படிப்பைத் தொடர முடியாமல் நாட்டுப்பிரச்சனை இவரை வெளிநாட்டிற்கு விரட்டியடித்தபோது ஜேர்மனியில் தஞ்சம் புகுந்தார்.

எழுத்துத்துறையில்
-----------------

ஆரம்பகாலக் கவிஞர்களில் ஒருவராகக் கணிப்பிடப்படும் இவரின் கவிதைகள் "மரணத்துள் வாழ்வோம்" கவிதைத்தொகுதியில் இடம் பெற்றுள்ளது.

பின் இவர் புலம் பெயர் நாடுகளில் பல புனை பெயர்களில் எழுதினார். ஜேர்மனியில் இளம் அருவி சஞ்சிகையின் ஆசிரியராக இருந்து 1984ல் அதனை வெளியீடு செய்தவர். அங்கிருந்த காலத்தில் "தீ" என்னும் கவிதைதொகுப்பு இவரால் வெளிக்கொணரப்பட்டது. இவரின் சில கவிதைகள் மாற்று மொழியில் மொழியாக்கம் செய்யப்பட்டுள்ளன. பிறகு இவர் கனடாவிற்குப் இடம்பெயர்ந்து வாழ்ந்தார். அங்கு தமிழ் எழுத்தாளர் இணையத்தால் வெளியீடு செய்யப்பட்ட "அரும்பு" சிறுகதைத் தொகுதியில் இவரின் "குறி" சிறுகதை பலராலும் விமர்சிக்கப்பட்டது. கவியரங்குகளின் தலைமைக் கவியாகி கவிதையரங்குகளை நடத்தினார். இணையங்கள், பத்திரிகைகள், வானொலிகள், தொலைகாட்சிகள், சஞ்சிகைகள் எனப் பலவற்றில் கவிதைகள் எழுதினார்."ஒரு அகதியின் நாட்குறிப்பு" இலக்கிய இணையம் உட்பட "தமிழர்பார்வை" (Tamilsreview) இணையச்செய்திவலையை பல வருடங்களாக நடாத்தி வருபவர். அண்ணாமலைப் பல்கலைக்கழகத்தின் இதழியல் பட்டம் பெற்ற இவர் சுதந்திர ஊடகவியலாளர் ஆவார்.

பத்திரிகையில், தமது பதினெட்டாவது வயதில் எழுதத் தொடங்கிய சித்தி அவர்கள், நவீன தமிழ்க் கவிதையுலகில் தனி அடையாளம் கொண்டவர். "அஞ்சுவது அஞ்சாமை பேதமை" என்னும் இவரின் கவிதைதொகுப்பு 2009 ல் சென்னையிலும்,பின்னர் கனடாவிலும் வெளியீடு செய்யப்பட்டது.விரிந்த தளங்களில் எல்லோருடனும் இணக்கப்பாட்டோடு இருக்க முயற்சித்தலே வாழ்வு என்கின்ற அற்புதமான இக்கவிஞர் இலக்கியம், சமூகம் குறித்த கூர்மையான,நேர்மையான விமர்சனமும் அவதானிப்பும் கொண்டவர்.
**குந்தலதேசம்** தசார்ணதேசத்திற்கு வடக்கிலும், சூரசேனதேசத்திற்கு தென்மேற்கிலும், ஆபீரதேசத்திற்கு வடகிழக்கிலும் பரவி இருந்த தேசம்.

இருப்பிடம்
----------

இந்த குந்தலதேசமானது குரு, சூரசேநம் முதலிய தேசங்களைக் காட்டிலும் கிழக்கு மேற்கில் நீண்டு நீலமுள்ளதாய் இருக்கும். இந்த தேசத்தின் தெற்கு முகமாய் ஓடும் யமுனா நதியின் வெள்ளப் பெருக்கால் பூமிகள் மட்டும் கொஞ்சம் தாழ்ந்து செழித்து இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.

மலை, காடு, மிருகங்கள்
---------------------

இந்த தேசத்தின் நடுவில் ஓடும் யமுனையின் கிழக்குப் பக்கத்தில் **கௌரீகிரி** என்ற பெரிய மலை உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும். யமுனையின் கிழக்கில் இந்த **கௌரீகிரி**யைச்- சுற்றிலும் உள்ள தேசம் **உலூதம்** என்பதாகும். இந்த **உலூதம்** குந்தலதேசத்தின் உபதேசமாகும்.

நதிகள்
------

இந்த தேசத்தின் கிழக்கு பக்கத்தில் இருக்கும் **கௌரீகிரி** மலைகளிலிருந்தும், **பார்கவீ** எனகற நதி உண்டாகி குந்தலதேசத்தின் மேற்கு முகமாய் ஓடி, தெற்கு முகமாய் திரும்பி ஜீவ நதியான யமுனையுடன் இணைந்துவிடுகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 73-
2022 அக்டோபர் 1 அன்று இந்தோனேசியா நாட்டின் கிழக்கு ஜாவாவின் மலாங்கில் கஞ்சூருகான் விளையாட்டரங்கில் நடந்த கால்பந்து கூட்டமைப்பு போட்டி ஒன்றின்போது தோற்ற அணியின் ஆதரவாளர்கள் ஆடுகளத்தை ஆக்கிரமித்தனர். இந்தக்கலவரத்தை கட்டுப்படுத்த காவல்துறை எடுத்த நடவடிக்கையால் கூட்டநெரிசல் ஏற்பட்டு மிகக் கூடுதலானோர் உயிரிழந்தனர். அரேமா கால்பந்து கழகத்திற்கும் பெர்செபயா சுரபாயா அணிக்குமிடையேயான இந்தப் போட்டியில் அரேமா அணியினர் தோற்றனர். இதனை ஏற்கவியலாத அவ்வணியின் ஆதரவாளர்கள் ஆடுகளத்தை ஆக்கிரமித்து காவல்படையினருடன் கலவரத்தில் ஈடுபட்டனர். எதிர் அணி வீரர்களையும் தாக்க முற்பட்டனர். இதனைக் கட்டுப்படுத்த கலவரக் காவல்படையினர் கண்ணீர் புகை குண்டு வீசினர். விளையாட்டரங்கில் இருந்த பார்வையாளர்களுக்கு இதனால் மூச்சுத்திணறல் ஏற்பட வெளியேற முற்பட்டபோது நெரிசல் ஏற்பட்டது. இந்த கூட்டநெரிசலில் 125 பேர் உயிரிழந்தனர் எனவும் நூற்றுக்கும் கூடுதலானோர் காயமடைந்ததாகவும் மதிப்பிடப்படுகிறது. இது கால்பந்து போட்டிநிகழ்வொன்றில் ஆசியாவில் நடந்த மிக மோசமான துர்நிகழ்வாக கருதப்படுகிறது.

மேற்கோள்கள்
-----------

1. ↑  "Indonesia: At least 125 dead in football stadium crush". *BBC News*.
**தியோடர் வான் கார்மான்** (*தோடர் கார்மான்*, *தியோடர் வான் கார்மன்*, அங்கேரியம்: *Szőllőskislaki Kármán Tódor*, ஆங்கில மொழி: *Theodore von karman* மே 11, 1881 – மே 6, 1963) ஹங்கேரியில் பிறந்த வானியல், இயற்பியல் மற்றும் விண்வெளித் துறை அறிஞராவார். வானூர்தி இயலில் பெரும்பங்காற்றிய இவர் இருபதாம் நூற்றாண்டின் தலைசிறந்த காற்றியக்கக் கோட்பாளராக அறியப்படுகின்றார். இவருடையப் பெயரினை வளிமண்டலத்தின் எல்லைக்கு வைத்து கார்மான் கோடு என்றழைக்கின்றனர்.

வாழ்க்கை
--------

ஹங்கேரியில் யூத குடும்பத்தில் 1881ம் ஆண்டு பிறந்தார். கல்விபயில ஜெர்மனி சென்று 1908ம் ஆண்டு முனைவர் பட்டம் பெற்றார். ஜெர்மனியின் யூதர்களுக்கு எதிரான அரசியல் மாற்றத்தினால் அமெரிக்க நாட்டிற்கு குடிபெயர்ந்தார். தன் வாழ்வின் இறுதிவரை மணம்புரியாத இவர் ஜெர்மனியின் ஆஃகன் நகருக்கு பயணித்திருந்த போது 1963ல் இறந்தார்.

பங்களிப்பு
----------

வரிச்சீர் ஓட்டம், கொந்தளிப்பு ஓட்டம், காற்றிதழ், இடைப்படலம் முதலானவற்றில் பெரும்பங்காற்றிதுடன் பாய்ம இயக்கவியல், மீள்மை, வெப்பப் பரிமாற்றம், படிகவுருவியல் போன்ற துறைகளிலும் பங்களித்துள்ளார்

கார்மான் பூமியைச் சுற்றியுள்ள வளிமண்டலத்தின் உயரத்தினை முதன்முறையாகக் கணக்கிட்டார். வளிமண்டலத்தில் 100கி.மீ உயரத்தில் காற்றின் அடர்த்தி மிகக் குறைவானதாக இருக்கும். இங்கு விமானங்களால் பறக்க இயலாது என்றும், அப்படி பறக்க வேண்டுமென்றால் சுற்றுப்பாதை வேகத்தினை மீறிச் செல்ல வேண்டும் என கணக்கிட்டார்.

கார்மான் கோடு
-------------

1950 ஆம் ஆண்டு கார்மான் வளிமண்டலத்தி்ன் உயரத்தினைக் கணக்கீடு செய்தார். விமானம் 100 கி.மீ உயத்திற்கு மேல் செல்ல சுற்றுப்பாதை வேகத்தில் செல்ல வேண்டும் என்றார். 100 கி.மீ என்ற உயரத்தினை தோராயமாக எல்லையென வகுத்தார். இதனை சர்வதேச குழு பரிந்துரை செய்தது. இந்த கோடானது வளிமண்டலத்திற்கும், விண்வெளிக்கும் இடையேயான கோடாக கருதப்படுகிறது.

சிறப்பு
-------

* 1960ம் ஆண்டு முதல் அமெரிக்க குடிசார் பொறியியலாளர்கள் சமூகத்தினரால் தியோடர் வான் கார்மான் பெயரில் பதக்கம் ஆண்டுதோறும் வழங்கப்படுகின்றது.
* செவ்வாயிலும் நிலவிலும் உள்ள விண்கல் வீழ் பள்ளங்களுக்கு தியோடர் வான் கார்மானின் பெயர் சூட்டப்பட்டுள்ளது

சான்றுகளும் மேற்கோள்களும்
-------------------------

1. ↑  கோல்ட்ஸ்டைன், எஸ். (1966). "தியோடர் வான் கார்மன் 1881-1963 (ஆங்கிலத்தில்)". *அரச கழக கூட்டாளர்களின் வாழ்க்கை வரலாற்றுக் குறிப்புகள் (ஆங்கிலத்தில்)* **12**: 334–326. doi:10.1098/rsbm.1966.0016.
2. ↑  ஓசோன் படலத்தில் ஓட்டை - ஏற்காடு இளங்கோ பக்கம் 23
3. ↑  ஓசோன் படலத்தில் ஓட்டை - ஏற்காடு இளங்கோ பக்கம் 24
**கொண்றங்கி கீரனூர்** (K Keeranur) இது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு (கிராமம்)ஊர். ஒட்டன்சத்திரம் வருவாய் வட்டத்தின் 6 வது வருவாய் கிராமம் (கிராம எண்:6)ஆகும்.

அமைவிடம்
--------

ஒட்டன்சத்திரத்திலிருந்து மூலனூர் செல்லும் வழியில் ஒட்டன்சத்திரத்திலிருந்து சுமார் 19.5 கி.மீ.தூரத்தில் அமைந்து உள்ளது. கடல் மட்டத்திலிருந்து 461 மீட்டர் உயரத்தில் உள்ளது. வடக்கு எல்லையாக ஈரோடு மாவட்டமும், ஐ.வாடிப்பட்டி கிராமம் கிழக்கு எல்லையாகவும், தெற்கு எல்லையாக மண்டைவாடி கிராமமும், மேற்கு எல்லையாக கள்ளிமந்தையம் கிராமமும் உள்ளது.

சிறப்பு
-------

இந்த கிராமத்திலிருந்து சுமார் 1 கி.மீ தூரத்தில் உயரமான மலையில் **அருள்மிகு மல்லீஸ்வரர்** சுயம்பு இலிங்க (குகையில்) சிவதலம் உள்ளது. அருள்மிகு மல்லீஸ்வரர் சுயம்பு இலிங்க சிவதலத்திற்கு மேலே மேகங்கள் (கொண்டல்) இறங்கி தவழ்ந்து செல்வதால் கொண்டல் இறங்கியை காரணப் பெயராகக் கொண்டுள்ளது. கொண்டல்+இறங்கி = கொண்டலிறங்கி என்பது நாளடைவில் **கொண்றங்கி**ஆகியது. இதனால் கிராமத்தின் பெயரான கீரனூர் என்பது **கொண்றங்கி கீரனூர்** என்று அழைக்கப்படுகிறது. இந்த மலையின் உச்சியில் (கடல் மட்டத்திலிருந்து சுமார் 748 மீட்டர் உயரம்) தேசிய முக்கோண நில அளவை குறியீடு (Lamb-ton's Great Trigonometrical Survey station) உள்ளது. இங்கு தோட்டப் பயிர்களான முள்ளங்கி, மிளகாய், பீன்ஸ், பீட்ரூட், மக்காசோளம், முட்டைக்கோஸ், வெங்காயம் விளைகின்றன.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, விருப்பாட்சியில் 872 குடியிருப்புகள் உள்ளது.இதில் 2885 பேர் வசிக்கின்றார்கள். இதில் ஆண்கள்-1475, பெண்கள்-1410, பாலின விகிதம் 956. எழுத்தறிவு பெற்றவர்கள் 1716 பேர். இதில் 1066பேர் ஆண்கள்; 650 பேர் பெண்கள். எழுத்தறிவு பெற்றுள்ளோர் சதவீதம் 64.9 ஆகும், ஆறு வயதுக்குட்பட்டோர் (241 பேர்) 10.48 சதவீதம் ஆவர்.

சான்றாவணம்
----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑   கொங்கு நாட்டு வரலாறு-பக்கம்-56- ஆசிரியர்- கோ. ம. இராமச்சந்திரன் செட்டியார்- அண்ணாமலைப் பல்கலைக் கழக வெளியீடு-1954.
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-05-21 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-05-21 அன்று பார்க்கப்பட்டது.
7. ↑  "காப்பகப்படுத்தப்பட்ட நகல்". 2012-05-02 அன்று மூலம் பரணிடப்பட்டது. 2013-05-21 அன்று பார்க்கப்பட்டது.
8. ↑  "Rural - Dindigul District;oddanchtram Taluk;Kondarangi Keeranur Village 2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை". 2011-02-17 அன்று மூலம் பரணிடப்பட்டது. 2013-05-21 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் கொண்றங்கி (கொண்டல் இறங்கி) கீரனூர் அமைவிடம்
*
**செல்வம் பெர்னாண்டோ** இலங்கையில் புகழ்பெற்ற ஒரு நாடக, திரைப்பட நடிகை.

வாழ்க்கைச் சுருக்கம்
--------------------

தமிழ்நாடு, தூத்துக்குடி மாவட்டம் மணப்பாடு என்ற கிராமத்தில் ஜோன் பெர்னாண்டோ, ராணி பெர்னாண்டோ ஆகியோருக்கு மூத்தவராகப் பிறந்தார். இவருக்கு எட்டு சகோதர சகோதரிகள். ஒரு வயதாக இருக்கும் போதே குடும்பத்துடன் இலங்கைக்கு இடம்பெயர்ந்து வந்து விட்டார். கொழும்பு கொட்டாஞ்சேனை கதிரேசன் வீதியில் வளர்ந்த செல்வம் கொட்டாஞ்சேனை நல்லாயன் பாடசாலையில் கல்வி கற்றார். இவரது கணவர் காலஞ்சென்ற ராஜேந்திரன் பெர்னாண்டோ. பிரதீப்குமார் என்ற மகன் உள்ளார்.

நாடகங்களில் அறிமுகம்
--------------------

இலங்கை வானொலியில் முதன் முதலில் சிறுவர் மலர் நிகழ்ச்சியில் பங்குபற்றினார். பின்னர் சி. சண்முகம், லடீஸ் வீரமணி, ஜே.பி. ரொபர்ட் உள்ளிட்ட பலரின் நாடகங்களில் நடித்தார். இவர் நடித்த நாடகங்களில் சுமதி, புரோக்கர் கந்தையா போன்றவை அதிக தடவை மேடையேறியவை. இது தவிர தொலைக்காட்சி நாடகங்களிலும் நடித்திருக்கிறார்.

திரைப்படங்களில்
---------------

இலங்கையில் தயாரான முதல் திரைப்படமான தோட்டக்காரி திரைப்படத்தில் கதாநாயகிக்காக குரல் கொடுத்தார். இவர் நடித்த முதல் படம் புதிய காற்று. இது தவிர தென்றலும் புயலும் படத்தில் நடித்தமைக்காக ஜனாதிபதி விருது கிடைத்தது.

நடித்த திரைப்படங்கள்
--------------------

* புதிய காற்று (1975)
* கோமாளிகள் (1976)
* தென்றலும் புயலும் (1978)
* ஏமாளிகள் (1978)
* அனுராகம் (1978)

வெளி இணைப்புகள்
---------------

* செல்வம் பெர்னாண்டோவுடன் ஒரு சந்திப்பு
[*தொடர்பிழந்த இணைப்பு*], மணி ஸ்ரீகாந்தன், தினகரன்